Diari Oficial de la Generalitat Valenciana


Sumari del DOGV 8078, del 06-07-2017 (2017/6109)

ACORD de 30 de juny de 2017, del Consell pel qual s'actualitzen les retribucions del personal al servei del sector públic valencià i es dóna publicitat a les taules retributives per a 2017.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/6109


Data del document
:   30-06-2017

Organisme emissor
:   Conselleria d'Hisenda i Model Econòmic

Tipus de document
:   Acord

Correcció d'errades

 Descriptors 

:   * Conselleria d'Hisenda i Model Econòmic
    * personal de l'administració de justícia
    * remuneració del treball
    * legislació
    * funció pública
    * personal docent
    * funcionari

ACORD de 30 de juny de 2017, del Consell pel qual s'actualitzen les retribucions del personal al servei del sector públic valencià i es dóna publicitat a les taules retributives per a 2017. [2017/6109]  
La Llei 14/2016, de 31 de desembre, de pressupostos de la Generalitat per a l'exercici 2017, estableix en la seua disposició transitòria tercera que les previsions contingudes en la norma relatives al règim i condicions retributives del personal al servei de la Generalitat i del seu sector públic, i a l'Oferta d'Ocupació Pública per al 2017, hauran d'adequar-se a les normes que, amb caràcter de bàsic s'incloguen en la disposició que, si escau, articule la corresponent pròrroga dels pressupostos generals de l'estat i, en tot cas, en la Llei de Pressupostos Generals de l'Estat per al 2017.  
A aquest efecte, s'autoritza al Consell, una vegada aprovada la corresponent norma, al fet que adopte les mesures necessàries per a assegurar el compliment del previst en el paràgraf anterior.  
En aquest sentit la Llei 3/2017, de 27 de juny, de Pressupostos Generals de l'Estat, estableix en el seu article 18.Dos que: l'any 2017, les retribucions del personal al servei del sector públic no podran experimentar un increment global superior a l'1 per cent respecte a les vigents a 31 de desembre de 2016, en termes d'homogeneïtat per als dos períodes de la comparació, tant pel que fa a efectius de personal com a l'antiguitat d'aquest.  
D'altra banda, en les disposicions addicionals vintena quarta i vintena cinquena de la llei valenciana es preveu que: amb efectes d'1 de gener de 2017, l'import del complement de carrera professional horitzontal que corresponga a cada funcionària o funcionari de carrera i el personal laboral serà el 100 % de les quantitats establides en l'annex IV de la citada norma, referides en còmput anual.  
Així mateix, la disposició addicional desena novena estableix la publicació de les taules retributives vigents del personal al servei de l'Administració de la Generalitat i dels seus organismes autònoms.  
En compliment d'aquests mandats, d'acord amb el previst en l'article 29.4 de l'Estatut d'Autonomia de la Comunitat Valenciana i, a proposta del conseller d'Hisenda i Model Econòmic, el Consell, amb la deliberació prèvia, en la reunió de 30 de juny de 2017,  
  
  
ACORDA  
  
Primer  
Fixar en un 1 per cent l'increment de les retribucions del personal al servei del sector públic de la Generalitat, segons la delimitació prevista en l'article 27 la Llei 14/2016, de pressupostos de la Generalitat per a l'exercici 2017, respecte a les vigents a 31 de desembre de 2016. Tot allò amb efectes de l'1 de gener de 2017.  
  
Segon  
Donar publicitat a les quanties retributives que, amb efectes d'1 de gener de 2017, seran aplicables al personal al servei de l'Administració de la Generalitat i dels seus organismes autònoms, en els termes previstos en la Llei de pressupostos de la Generalitat per a 2017, mitjançant annexos a aquest acord, que es relacionen a continuació:  
  
Annex I. Taules retributives a aplicar al personal al servei de l'Administració de la Generalitat, personal al servei de l'Administració de justícia i personal docent no universitari  
Taula 1. Retribucions del personal al servei de l'Administració de la Generalitat - Cotitzacions socials i components del complement específic E.  
Taula 2. Retribucions del personal docent no universitari.  
Taula 3. Retribucions del personal al servei de l'Administració de Justícia, guàrdies i triennis.  
Taula 4. Imports de la carrera professional i dels sexennis.  
Taula 5. Retribucions del personal alt càrrec i eventual.  
  
Annex II. Taules retributives d'aplicació al personal d'institucions sanitàries dependents de la Conselleria de Sanitat Universal i Salut Pública.  
  
València, 30 de juny de 2017  
  
La consellera secretària,  
MÓNICA OLTRA JARQUE